3 หุ้นเดินเรือวิ่งฉิว! รับค่า BDI พุ่งแรง 2 วันติด
3 หุ้นเดินเรือวิ่งฉิวรับค่า BDI พุ่งแรง 2 วันติด โดยดัชนีค่าระวางเรือ BDI ปรับตัวเพิ่มขึ้น 22 จุด ปิดที่ 974 จุด วานนี้ (10 เม.ย. 61)
11 เม.ย. 2561

ผู้สื่อข่าวรายงานว่า ราคาหุ้น บริษัท พรีเชียส ชิพปิ้ง จำกัด (มหาชน) หรือ PSL ณ เวลา 11.03 น. อยู่ที่ระดับ 11.60 บาท เพิ่มขึ้น 0.60 บาท หรือ 5.45% สูงสุดที่ระดับ 11.60 บาท ต่ำสุดที่ระดับ 11.20 บาท มูลค่าการซื้อขาย 21.92 ล้านบาท
ขณะที่ราคาหุ้น บริษัท โทรีเซนไทย เอเยนต์ซีส์ จำกัด (มหาชน) หรือ TTA ณ เวลา 11.05 น. อยู่ที่ระดับ 8 บาท เพิ่มขึ้น 0.15 บาท หรือ 1.91% สูงสุดที่ระดับ 8.10 บาท ต่ำสุดที่ระดับ 7.90 บาท มูลค่าการซื้อขาย 5.62 ล้านบาท
ด้านราคาหุ้น บริษัท จุฑานาวี จำกัด (มหาชน) หรือ JUTHA ณ เวลา 11.07 น. อยู่ที่ระดับ 2.12 บาท เพิ่มขึ้น 0.06 บาท หรือ 2.91% สูงสุดที่ระดับ 2.14 บาท ต่ำสุดที่ระดับ 2.12 บาท มูลค่าการซื้อขาย 0.01 ล้านบาท
โดยราคาหุ้นในกลุ่มเดินเรือปรับตัวขึ้นแรงในวันนี้ หลังดัชนีค่าระวางเรือ BDI ปรับตัวเพิ่มขึ้น 22 จุด ปิดที่ 974 จุด เพิ่มขึ้นต่อเนื่องเป็นวันที่ 2 เป็น บวกต่อ Sentiment การลงทุนในหุ้นกลุ่มเดินเรือ
 